CELEX: 32014D0832
Language: el
Date: 2014-11-07 00:00:00
Title: 2014/832/ΕΕ: Απόφαση του Συμβουλίου, της 7ης Νοεμβρίου 2014 , για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στη διοικητική επιτροπή της Οικονομικής Επιτροπής των Ηνωμένων Εθνών για την Ευρώπη όσον αφορά το σχέδιο νέου κανονισμού για τα οχήματα υδρογόνου και κυψέλης καυσίμου

27.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 341/15
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Νοεμβρίου 2014
   για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στη διοικητική επιτροπή της Οικονομικής Επιτροπής των Ηνωμένων Εθνών για την Ευρώπη όσον αφορά το σχέδιο νέου κανονισμού για τα οχήματα υδρογόνου και κυψέλης καυσίμου
   
      (2014/832/ΕΕ)
   
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Με την απόφαση 97/836/ΕΚ του Συμβουλίου (1) η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).
            
         
               (2)
            
            
               Οι τυποποιημένες απαιτήσεις του σχεδίου κανονισμού της ΟΕΕ/ΗΕ για τα οχήματα υδρογόνου και κυψέλης καυσίμου στοχεύουν στην άρση των τεχνικών εμποδίων για το εμπόριο των μηχανοκίνητων οχημάτων και των εξαρτημάτων τους μεταξύ των συμβαλλόμενων μερών της «αναθεωρημένης συμφωνίας του 1958» και στην εξασφάλιση υψηλού επιπέδου ασφάλειας και προστασίας για τα οχήματα αυτά.
            
         
               (3)
            
            
               Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στη διοικητική επιτροπή της αναθεωρημένης συμφωνίας του 1958 όσον αφορά την έγκριση του εν λόγω σχεδίου κανονισμού της ΟΕΕ/ΗΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ευρωπαϊκής Ένωσης στη διοικητική επιτροπή της αναθεωρημένης συμφωνίας του 1958 είναι να ψηφίσει υπέρ του σχεδίου του νέου κανονισμού της ΟΕΕ/ΗΕ για τα οχήματα υδρογόνου και κυψέλης καυσίμου, όπως περιέχονται στο έγγραφο ECE TRANS/WP.29/2014/78.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 7 Νοεμβρίου 2014.
      
         
            Για το Συμβούλιο
         
         
            Ο Πρόεδρος
         
         P. C. PADOAN
      
   
   
      (1)  Απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (ΕΕ L 346 της 17.12.1997, σ. 78).